Flere nordjyske ejendomsmæglere melder om en mangedobling af salget indenfor de seneste 3-6 måneder. Hos Nybolig Landbrug i Vodskov har ejedomsmægler Berg Risager haft en fire-dobling af salget i det seneste halvår. Sammenliget med det foregående halvår er salget steget fra otte til  31 solgte landbrugsejendomme. Hos Landbogruppen Nord i Brønderslev fortæller ejendomsmægler Hans Henriksen om en forrygende omsætning, som er tæt en tredobling i årets første kvartal. Han er især glad for, at der nu igen er begyndt at dukke førstegangskøbere op i markedet. Formanden for Danske Ejdendomsmægleres Landbrugsudvalg, H.C. Hansen i Brørup, beretter, at han og mange kolleger ligger vandret med både forhandlinger og fremvisninger. - Køberne er kommet på markedet igen, konkluderer han.

Referat:
Mens salget af almindelige ejerboliger stadig ligger underdrejet, så er salget af landbrugsejendomme tilsyneladende på vej ud af lang tids dødvande. Det oplyser DR Nordjylland.